- Astrodienst Guest user u1337277140
6-May-2016, 19:43 UT/GMT Plaasmoorde!!!!! Farm Murders!!!!! - Page 448 - Stormfront
Page 448 of 673 « First < 348 398 434 435 436 437 438 439 440 441 442 443 444 445 446 447 448 449 450 451 452 453 454 455 456 457 458 459 460 461 462 498 548 > Last »
07-14-2009, 04:34 AM #4471
Robbers shoot 'unaware' officer
A provincial traffic officer is in a serious condition in hospital after he was shot in the stomach during an armed robbery at an N1 convenience store.
Dawid Joubert, a father of three, walked into the Engen 1 Stop garage on the N1 near Kraaifontein while staff were being held hostage by two gunmen on Saturday night.
Unaware that a robbery was in progress, Joubert walked in to buy two cups of coffee before starting his routine night patrol with a colleague.
But when he entered the store, the two armed men fired at him.
"He didn't know a thing, he just went inside to buy their coffee before going on patrol for the evening.
"As he realised it was an armed robbery, those guys just shot at him," said provincial traffic spokesman Xenephone Wentzel.
Joubert was rushed to N1 City hospital where he underwent emergency surgery in the early hours of Sunday morning.
"The operation went well. He is still in a serious condition, but he is stable now," Wentzel said.
Provincial police spokes- man Superintendent Andre Traut said two men entered the store while three others kept watch outside.
After the shots were fired, they all fled.
Traut could not confirm what had been taken from the store, but said it had been "some cash".
07-14-2009, 04:35 AM #4472
Kaperkoeëls mis 2 babas net-net
Vanderbijlpark. – ’n Kaperkoeël het gister tydens ’n wilde jaagtog en skietery deur ’n vier maande oue baba se karstoeltjie getrek en haar met millimeters gemis, terwyl ’n koeël ook deur haar tweelingboetie se stoeltjie en blou kombersie is.
Dié koeël het deur die leë voorste passasiersitplek getrek, van die paneelbord weggeskram en hul ouma skrams teen die linkerskouer getref waar sy haar liggaam as skild probeer gebruik het om die babas te beskerm.
Intussen het hul ma agter die stuur gejaag vir al wat sy werd is.
“Jy hoor die skote, maar ek het nie ’n idee gehad waar die koeëls heen is nie,” het mev. Adri Saaiman (23) van Vanderbijlpark gister oor hul dramatiese ontkoming gesê.
Sy en haar ma, mev. Elsa Pieterse (52) van Mooiwater, was om 10:15 van dié kleinhoewe-gemeenskap met die tweeling, Megan en Christian, op pad dokter toe in Vanderbijlpark. Pieterse was op die agtersitplek tussen die twee karstoeltjies, wat met die babas daarin vasgemaak na agter gekeer was.
By ’n stopstraat het ’n man met ’n R5-geweer na hulle toe geloop. “Ons was by die Mullerstuine-kruising op die Olga Kirschpad tussen Vanderbijlpark en Potchefstroom toe ek hom skielik opmerk. Hy het my motor se linkervoorband pap geskiet toe hy sien ek is van plan om weg te trek,” het Saaiman gesê.
Die jong ma het verby ’n ouerige, maroenkleurige Hyundai- of Nissan-sedan gery wat haar wou voorkeer en in haar wit Toyota Fortuner weggejaag.
Volgens Saaiman het sy ’n voorsprong opgebou terwyl hul aanvaller by minstens vier ander mans in dié motor geklim het, maar hulle was vinnig weer op haar spoor.
“Die motorkapers het van die stopstraat sowat 2,5 km ver agter ons aangejaag en heeltyd geskiet.”
Volgens Saaiman het sy met pap band en al “gery om voor te bly”.
“Hulle moes net nie langs my kom nie.”
Intussen het Pieterse haar kleinkinders met haar liggaam bedek. “Adri het net geskreeu: ‘Hulle hou nie op skiet nie!’ ” het sy gesê.
Die man met die R5-geweer het glo tydens die jaagtog by die motorvenster uitgehang om op hulle te skiet.
Volgens Saaiman het die bestuurder van dié motor in die ry ook met ’n handwapen op hulle losgebrand. Hy het glo selfs ’n rukkie lank met ’n oop motordeur gery en geskiet.
“Die mans het hul agtervolging gestaak toe mev. Saaiman vinnig by ’n padstalletjie van die pad afgetrek en hulp gesoek het,” het insp. Kinnie Steyn, polisiewoordvoerder, gesê.
“Die vermeende motorkapers het so 200 m voor die padstalletjie op ’n grondpad na Bophelong afgedraai en gevlug.”
Altesame vier koeëls het die Fortuner getref. Pieterse het net ’n skaafmerk teen haar skouer opgedoen van die koeël wat haar skrams getref het.
“Dit is ’n bestiering van Bo. As jy na die koeëlgate kyk . . . dis millimeters,” het mnr. Gert Saaiman (31), die tweeling se pa, gister gesê.
Steyn het mense met inligting oor die voorval gevra om insp. Jakes Jacobs by 0 082 319 9653 te bel.
“Die verdagtes is gewapen en moet as gevaarlik beskou word,” het sy gesê.
07-14-2009, 04:41 AM #4473
Lotters: ‘Net hof kan dít doen’
Durban. – Die staat weier om beëdigde verklarings van ’n broer en suster wat hul ouers glo vermoor het, aan hul suster se regspan beskikbaar te stel in ’n hofstryd oor die boedel van sowat R2 miljoen.
Me. Nicolette Lotter (27) en haar broer, Hardus (21), wil hul verweer in die moordsaak – dat hulle so deur satanisme beïnvloed is dat hulle nie die verkeerdheid van hul dade besef het nie – met geld uit hul ouers se boedel finansier. ’n Geraamde R800 000 is nodig vir ’n top-regspan en drie deskundiges.
Die broer en suster staan saam met mnr. Mathew Naidoo, me. Lotter se destydse kêrel, tereg weens die moord op hul ouers, mnr. Johnny en mev. Riekie Lotter, in hul huis in Julie verlede jaar.
Me. Christelle Lotter (23), die beskuldigdes se suster, staan die aansoek teen. Haar regspan bevraagteken die satanisme-verweer.
Sy het laat blyk haar regspan wil haar broer en suster in die siviele geding onder kruisverhoor neem en het daarom ’n dagvaarding op die staat beteken om die twee se bekentenisse en beëdigde verklarings te bekom waarna in hul medebeskuldigde se borgtogaansoek verwys is.
In ’n verklaring wat in die siviele geding by die Durbanse hooggeregshof ingedien is, sê mnr. P.J. Keeran, senior assistent-staatsprokureur, so ’n stap kan die regspleging verydel. Slegs die hof is volgens hom by magte om ’n dagvaarding vir die dokumente te bestel.
Die eksekuteur van die boedel, mnr. Jan Abraham Nel, wys in sy beëdigde verklaring daarop dat die twee Lotter-kinders eers aangevoer het hul ouers is in ’n rooftog vermoor voordat hulle hul aandeel aan die moorde beken het. Nou sê hulle hulle het nie die verkeerdheid van hul dade besef nie.
Die aanname van onskuld in die strafsaak vrywaar hulle nie van hul regsaanspreeklikheid vir die moorde in die siviele geding nie, sê Nel in sy verklaring.
“Waarom moet hulle in ’n siviele geding onskuldig geag word as hulle erken dat hulle hul aandeel aan die moorde erken?”
Christelle Lotter beroep haar op die regsbeginsel dat ’n moordenaar nie van sy slagoffer kan erf nie.
Die siviele geding is gister tot 3 Augustus uitgestel.
07-14-2009, 04:44 AM #4474
‘Dierbare’ inwoner sterf ná sinnelose aanval
’n Verstandelik gestremde inwoner van Heidelberg aan die Oos-Rand is die naweek “wreed en sinneloos” doodgesteek.
Die lyk van mnr. Boet Botha (58) is gisteroggend in ’n plas bloed op sy slaapkamervloer in die huis in Museumstraat gekry.
Die aanval het gebeur terwyl Botha se ma, Sannie (80), en suster, Magda (45), met vakansie in Marlothpark was.
Botha was ’n skoonmaker en nutsman by Prop & CV World op die dorp.
Volgens kapt. Thivhulawi Thsilate, polisiewoordvoerder, is Botha vier keer met ’n skerp voorwerp, waarskynlik ’n mes, in die gesig en bors gesteek.
“Die aanvallers het toegang tot die huis verkry deur ’n slaapkamervenster langs die hoofslaapkamer te breek. Ons vermoed daar was ’n struweling omdat die huis vol bloed was – van die kombuis tot in die badkamer en slaapkamer en op die mure en vloer in die gang,” het hy gesê.
Mev. Magda Botha het gistermiddag by hul terugkeer aan Beeld gesê niks is uit die huis, waar haar broer saam met hul ma gebly het, gesteel nie.
“Dis so vreemd. Hy is wreed en sinneloos vermoor. Hy was die dierbaarste mens denkbaar en het geen vyande gehad nie. Hy was so behulpsaam en het ’n klein hartjie gehad.”
Mev. Annelie Botes (50), eienaar van Prop & CV World, het gister vertel sy het bekommerd geraak toe hy nie gisteroggend vir werk opgedaag het nie.
“Ons het hom Saterdagmiddag laas gesien toe hy kom werk het. Toe hy vanoggend (Maandag) nie opdaag by die werk nie, het ons hom by sy huis gaan soek. Ons het gesien die venster is gebreek en hy het nie die deur oopgemaak nie.
“Ek het die polisie gebel wat toe op dié gruwelike toneel afgekom het.”
Botes en ander kollegas het tot gistermiddag geswoeg om die bloed skoon te maak.
“Ons het Magda en die tannie (Botha se ma) gebel. Die tannie was vreeslik geskok en vat dit baie swaar. Ons moes egter die huis skoonmaak voordat hulle terugkom, want die tannie sou dit nie kon hanteer nie.”
Mense met inligting oor die voorval kan insp. Buks Stuart by 016 341 5175 bel.
07-16-2009, 04:39 AM #4475
Man kry agt jaar tronkstraf ná sakeman se mesdood op Diazstrand
Oudtshoorn. - Die man wat ’n jong sakeman in 2007 op Diazstrand in Mosselbaai met ’n mes doodgesteek het, is gister hier in die streekhof tot agt jaar tronkstraf gevonnis, waarvan drie jaar vir vyf jaar opgeskort is.
Llewellyn Baker (21) is Vrydag aan strafbare manslag skuldig bevind ná die dood van mnr. Patrick Smith (28) in die vroeë oggendure van Saterdag 13 Oktober 2007 op Diazstrand.
“Lewenslank is nie genoeg nie, maar ons weet ook dat geen vonnis vir Patrick gaan terugbring nie,” het ’n familielid, me. Vanessa Lourens-Van Noordwyk, buite die hof gesê.
Die aand van sy dood het Smith, sy verloofde, me. Riané de Kock, en ’n paar vriende kort ná middernag by Diazstrand gaan swem.
Op pad terug na die parkeerterrein waar hul motor geparkeer was, het ’n bakleiery tussen Baker en Smith ontstaan. Smith het op die strand gesterf.
Baker, wat vroeër dagga op die strand gerook het, het aanvanklik beweer Smith het sy balans verloor en op die mes – wat hy (Baker) vir beskerming gedra het – geval.
Baker was sigbaar ontsteld toe landdros J.C. Nortjé hom tydens die vonnisoplegging meegedeel het die hof kan hom nie net ’n opgeskorte vonnis gee soos hy (Baker) vroeër versoek het nie.
Baker is as 15-jarige in die tronk met ’n skerpgemaakte lepel in die maag gesteek en het laat blyk hy is bang om tronkstraf uit te dien.
Volgens Nortjé was Baker se optrede die aand onnodig.
Hy was nalatig toe hy Smith se lewe wederregtelik geneem het, maar die feit dat dit sy eerste geweldsmisdaad was en hy berou oor die misdaad getoon het, is by vonnisoplegging in ag geneem, het Nortjé gesê.
Van die voorwaardes vir die opgeskorte vonnis is dat Baker gedurende die opgeskorte tydperk nie ’n vuurwapen mag besit of hom weer skuldig maak aan strafbare manslag of aanranding met die doel om ernstig te beseer nie.
07-16-2009, 04:42 AM #4476
Verdagtes uitdagend in hof
DEWETSDORP. – Twee verdagtes wat verdink word van die wrede aanval op mnr. David Mentz van Dewetsdorp, het gister met uitdagende houdings in die landdroshof hier verskyn.
Aanmerkings en geluide is onderlangs gemompel teenoor die gehoor in die hofsaal. ’n Groot groep van die boeregemeenskap van Dewetsdorp was in die hof om die verrigtinge by te woon.
Mnre. Morema David Sempe (35) en Kohohelo Esaeu Leseli (35) is van poging tot moord aangekla nadat mnr. David Mentz (29) einde Mei vanjaar op sy plaas Waschbank aangeval is. Mentz het 11 meswonde opgedoen. Die twee het voor landdros Ve-liswa Sityata verskyn vir hul borgtogaansoeke. Albei verdagtes is borgtog geweier.
Die gemeenskap van Dewetsdorp is woedend oor die aanval.
Die twee verdagtes, veral Sempe, het uitdagend gereageer toe hulle die groot groep mense in die hofbanke gewaar en het die hofgangers snedige aanmerkings toegesnou.
Mentz se ouers, mnr. David Mentz en sy vrou, Marita, het in die voorste bank naby die verdagtes gesit. Sempe het telkens omgedraai en na die Mentz-egpaar gekyk.
Mev. Mentz het gesê dis bemoedigend dat soveel mense van die boere-gemeenskap hulle ondersteuning kom wys het.
“Sedert die aanval op 27 Mei het soveel mense belang gestel en ondersteuning kom bied.”
Sy het gesê dit gaan goed met haar seun. Hy het gekies om nie die hofsaak by te woon nie.
Mnr. Willie Lombard, die voorsitter van Dewetsdorp se boerevereniging, sê al die boere van die distrik is per SMS genooi om hof toe te gaan.
“Ons voel net daar word soveel klem op misdade geplaas waar swart mense die slagoffers is. Maar wanneer plaasaanvalle plaasvind, is dit asof die mensdom wegkyk.”
Hy sê hulle keur enige vorm van geweld af, maar wil veral die boodskap oordra dat plaasaanvalle moet ophou.
Landdros Sityata het in haar uitspraak gesê die oortreding is ’n ernstige misdaad.
Sy het gesê borgtog kan nie toegestaan word nie omdat die verdagtes landuit kan vlug. Daar is ook nog onduidelikheid oor die nasionaliteit van Leseli. ’n Lesotho-paspoort wat reeds in 1996 verval het, is by hom gevind.
Hy ontken dat hy van Lesotho is, maar kan nie bewys hy is ’n Suid-Afrikaner nie.
Sy het ook gesê die veiligheid van Mentz kan in gevaar wees indien die verdagtes borgtog sou ontvang.
Sityata het die verhoor tot 30 Julie vir verdere ondersoek uitgestel. Die verhoor gaan dan na die streekhof verwys word. Mnr. Johann Loubser kla aan.
07-16-2009, 04:44 AM #4477
Honde waak by baas se lyk
Toe sy hom sien, het hy dood op die vloer van die sitkamer gelê met sy Jack Russell-honde wat aan hom lek.
So het mev. Elsabé Roets (55) gister in trane vertel oor hoe sy haar man, mnr. Nick Roets (55), eergistermiddag in hul huis op die Raslouw-kleinhoewes in Centurion aangetref het. Hy het ’n skietwond in sy bors gehad.
Mev. Roets het omstreeks 12:45 ’n aflewering vir hul vrugtesap-onderneming gedoen.
In die tyd wat sy weg was, het sy heeltyd probeer om haar man op sy selfoon en die huistelefoon te bel, maar hy het nie geantwoord nie.
Toe sy sowat ’n uur later by die huis instap, het sy gesien die lessenaar staan skeef en “die wêreld was geplunder”.
“Ons was ses jaar gelede in ’n gewapende rooftog. Ek het dieselfde angsgevoel en benoudheid gekry,” het mev. Roets gesê.
“Ek het gegil: ‘Nick waar is jy? Praat met my.’
“Toe ek instap het hy net daar op die vloer op sy rug gelê. Daar was ’n bloedkol op sy klere.
“Ek het aan hom gevat. Hy het ’n doodse koue gehad.”
Mev. Roets het dadelik hul drie seuns en die polisie gebel.
Volgens mev. Roets is een van hul sewe honde in die skouer geskiet. Hy is in die motorhuis gekry waar hy weggekruip het.
Hul boerboel was in die hoofslaapkamer toegemaak en die res het by Roets se lyk gestaan en aan hom gelek.
“Ek kon nie glo mense doen dit aan hom nie,” het sy gesê.
“Hy was hier op sy eie, besig om hom met sy eie sake te bemoei. Hulle kon mos net alles gevat het, wat hulle in elk geval gedoen het. Hy sou dit vir hulle gegee het. Hoekom moes hulle hom so wreed doodmaak?”
Mev. Roets het gesê haar man was “vet en vriendelik”. Hy het gerook, gevloek en was mal oor ’n koppie tee.
“Hy was ’n groot man met ’n klein hartjie,” het sy gesê.
Die moordenaars het rekenaars, ’n skootrekenaar, twee vuurwapens, ’n hoëtroustel en kontant geroof.
Volgens mev. Roets is haar man op dieselfde dag en tyd dood as sy pa, mnr. Martin Roets, wat 27 jaar gelede aan ’n hartaanval gesterf het. Mnr. Roets laat ook sy drie seuns, Martin (27), Jurgen (24) en Nici (22), agter.
Die finale begrafnisreëlings is nog nie getref nie.
Kapt. Louise Reed, polisiewoordvoerder, het gesê niemand is nog in hegtenis geneem nie.
07-16-2009, 04:46 AM #4478
Geslaan oor sy beweerde U-draai
“Ek is die wet. Jy gaan lekker slaap in die tronk.”
So het ’n vermeende polisieman, glo ’n inspekteur van die Lyttelton-polisiekantoor, Maandagaand in Centurion aan mnr. Conrad Jacobs (23) van Rooihuiskraal gesê kort voordat hy Jacobs erg aangerand het.
“Hy was stormdronk en het gesê ek het ’n onwettige U-draai op ’n snelweg gemaak,” het Jacobs gesê. “Ek het nie ’n U- draai gemaak nie en ons was op ’n gewone pad, nie ’n snelweg nie,” het Jacobs gesê.
Behalwe vir ’n gebreekte neus, moes Jacobs steke aan sy onderlip kry en van sy werwelkussings is gekneus omdat die vermeende polisieman hom “soos ’n hond geskop het”.
Jacobs was omstreeks 18:30 Maandag in Panoramaweg in Rooihuiskraal saam met ’n vriend op pad om by dié vriend se meisie se huis klere te gaan haal. “Ek het nie geweet waar sy bly nie en het toe verbygery,” het Jacobs vertel.
“My vriend het gesê ek moet omdraai, toe ry ek by ’n erf in om om te kan draai.”
Toe hy weer weggetrek het, het hy ’n wit Toyota Hilux-bakkie van voor af sien aankom met flitsende voorligte.
“Ek het dit geïgnoreer, want ek het niks verkeerd gedoen nie, maar ’n ent verder het die bakkie van agter af vir my ligte geflits.”
Jacobs het toe by die huis van sy vriend se meisie, waar nog van sy vriende gestaan het, van die pad afgetrek. ’n “Erg besope” man het uitgeklim en hom begin “rondpluk”.
“Hy het sy polisie-identifikasie voor ons rondgeswaai en gesê ek het ’n onwettige U-draai gemaak. Hy het gesê ek moet saam met hom na die Wierdabrug-polisiekantoor toe ry en ek het toe maar in sy bakkie geklim.”
Op pad het die vermeende polisieman herhaaldelik vir Jacobs gesê: “Ek is die wet” en: “Jy gaan lekker in die tronk slaap”. Dié man het toe van die pad af getrek.
“Hy het my op die grond gegooi en my begin slaan.”
’n Vriend van Jacobs, ene Calvin, wat agter die bakkie aangery het, het Jacobs se storie beaam. Jacobs het ’n klag van aanranding by die Wierdabrug-polisiekantoor ingedien.
Polisie van die Wierdabrug- en Lyttelton-polisiekantore kon teen gistermiddag nog nie die voorval bevestig, of bevestig of die man wel ’n inspekteur is nie.
'Detective' assaults man
Pretoria – A Pretoria policeman allegedly severely assaulted a man in Centurion on Monday night, after accusing him of making an illegal U-turn.
"I am the law. You're going to sleep in prison," the policeman - apparently a detective from the Lyttleton police station - told Conrad Jacobs, 23, from Rooihuiskraal before assaulting him.
"He was extremely drunk and said I had made an illegal U-turn on a highway," said Jacobs. "I didn't make a U-turn and we were on a regular road, not a highway," he added.
Besides a broken nose, Jacobs needed stitches to his bottom lip, and several of his spinal discs were bruised because the presumed policeman "kicked him like a dog".
Turned into a driveway
At about 18:30 on Monday night, Jacobs was on Panorama road in Rooihuiskraal along with a friend, on their way to fetch clothing from the friend's girlfriend's house. "I didn't know where she lived so I drove past her house," said Jacobs.
"My friend said I should turn around, so I turned into a driveway in order to turn around."
When he drove off again, he saw a white Toyota Hilux bakkie approaching from the front with flashing headlights.
"I ignored it because I hadn't done anything wrong, but a bit further the bakkie started flashing its lights at me from behind."
Jacobs pulled onto the side of the road and stopped at the friend's girlfriend's house, where more of his friends were standing around. A "very drunk" man got out and started "shoving" him.
Threw him to the ground
“He waved his police identification in front of us and said I had made an illegal U-turn. He said I had to go with him to the Wierdabrug police station, so I got into his bakkie."
On the way, the suspected policeman repeatedly told Jacobs: "I am the law" and: "You're going to sleep in prison." Then the man pulled over and stopped.
"He threw me to the ground and started beating me."
A friend of Jacobs, a certain Calvin, had been following the bakkie and confirmed Jacobs's story. Jacobs laid a charge of assault at the Wierdabrug police station.
By Wednesday afternoon, police at the Wierdabrug and Lyttleton police stations were not able to confirm the incident or confirm that the man was indeed a detective.
07-16-2009, 04:50 AM #4479
Polisie nog nie by ouers ná ongeluk wat kind eis
Polokwane (Pietersburg). – Meer as ’n week nadat ’n staatsvoertuig glo ’n ongeluk veroorsaak het waarin ’n tweejarige meisie dood is, het die polisie steeds nie haar ouers gekontak nie.
Shanelle Labuschagne is verlede Maandag dood toe die bestuurder van ’n minibus van die gesondheidsdepartement vermoedelik ’n rooi verkeerslig verontagsaam en teen haar ma se motor gebots het.
Haar pa, mnr. Wiekes Labuschagne, het gister gesê hy en sy vrou weet nie wat met die ondersoek aangaan nie.
“Niemand van die polisie het ons nog gebel of kom sien nie.”
Kapt. Mohlaka Mashiane, polisiewoordvoerder, het gesê die 58-jarige bestuurder van die minibus het reeds ’n verklaring by die polisie afgelê.
Hulle ondersoek ’n saak van strafbare manslag, asook roekelose en nalatige bestuur.
Die man is egter nog nie in hegtenis geneem nie.
“Die ondersoekbeampte sal nog by die ouers uitkom. Ons wou hulle eers tyd gee om die kind te begrawe en te rou,” het Mashiane gesê.
Shanelle is Vrydag begrawe.
Mev. Lacya Labuschagne, haar ma, mev. Lonnie Roberts, en Shanelle was in Magasynstraat op pad stad toe om goed vir die kleintjie se kamer te koop toe die ongeluk gebeur het.
Mev. Labuschagne het gesê die verkeerslig op die hoek van Magasyn- en Groblerstraat was groen vir haar om te ry. Die bestuurder van die minibus het glo die rooi verkeerslig in Groblerstraat geïgnoreer en in die Volkswagen Polo vasgejaag.
Hy het ook ’n verkeerslig uit die grond gery en toe deur ’n muur geploeg.
Shanelle, wat in ’n karstoeltjie was, is weens die geweldige slag op die kant van die motor daaruit geslinger.
“Ek wou my deur oopmaak, maar dit kon nie oop nie. Ek weet nie hoe ek en my ma by die passasiersdeur uit is nie . . . ek het na Shanelle toe gehardloop. Ek het haar opgetel, sy het effens beweeg.”
’n Motoris wat die ongeluk sien gebeur het, het hulle na die Limpopo MediClinic gevat.
“Sy het geluidjies gemaak, half gesteun, gekreun en gesukkel om asem te haal. Die dokters was lank besig met haar, maar toe kom sê hulle daar is niks wat hulle meer kan doen nie.”
Mnr. Labuschagne was in Johannesburg vir ’n kursus toe die ongeluk gebeur het.
Hy het hom teruggehaas na Polokwane.
“Ek het by die hospitaal gevra hoe gaan dit met die kleintjie . . . my vrou het gesê hulle het alles gedoen. Sy is weg. Ek het op die ergste verwag dat sy in ’n bed vol pype sal lê, jy weet soos ’n mens op TV sien. Ek het nie gedink sy is weg nie.”
07-16-2009, 04:51 AM #4480
4 val hoewevrou aan, maar buit net ’n TV
’n Hoewebewoner van Brits in Noordwes het eergisteraand ’n noue ontkoming gehad toe sy deur vier mans in haar huis oorval is.
Me. Johanna Breedt (42) is met messe gedreig en haar hande en voete met elektriese kabel vasgebind voordat sy in ’n slaapkamer toegesluit is, het insp. Wilmarie van der Merwe, provinsiale polisiewoordvoerder, gesê.
Die rowers was besig om die huis te deursoek toe Breedt se suster, wie se naam onbekend is, daar aangekom het. Hulle het geskrik en met net ’n TV te voet van die Bokfontein-kleinhoewe gevlug.
Breedt is volgens Van der Merwe nie beseer nie. Die rowers het vermoedelik deur ’n motorhuisdeur toegang tot die huis gekry.
Page generated in 0.27530 seconds with 13 queries